Вядома, спадар Анатоль працаваў над макетамі не адзін. Бібліятэкары шукалі фотаздымкі і апісанні будынкаў, выступалі ў ролях крытыкаў і дарадцаў. Дарэчы, мы не цураемся і кансультацый работнікаў краязнаўчага музея і Дома-музея Адама Міцкевіча, бо хочам, каб усё атрымалася гістарычна дакладна. Цяпер рыхтуецца тэкст экскурсіі па экспазіцыі макетаў “Страчаная спадчына”, якую плануецца арганізаваць у бібліятэцы ў асобным пакоі. Ён мае выхад на вуліцу Замкавая, па якой да руін замка праходзяць турыстычныя групы. Магчыма, гэта амбіцыйныя намеры, але мы разлічваем на прыток турыстаў.